﻿interpretare diferită, eu totul dcspărtftă de alte montări De' pildă, în Celebrul 102, pentru a demonstra caracterul inuman al lumii capitaliste, el scoate în primul plan pe editorul Harrison, ca cea mai semnificativă figura a legilor business-ului, proiec- tînd evoluţia celorlalte personaje, inclusiv al lui Cheryl, in functie de capriciile acestuia De altfel, regizorul clujean are tendinţa de a citi orice text într-o maniera proprie, de celé mai multe ori găsind traducerea scenică inedită în însăşi substanţa lui — cum a fost Ultima oră de Mihail Sebastian, unde a dat contururi îndrăznete satirei, în perspectiva noastră de azi asupra epocii Repetitiilor la masă, lecţiilor savante şi incursiunilor meditative în text, Taub le préféra repetitiile pe scenă, pasionîndu-se de fenomenul spectacol ; acordînd acto- rului primul roi, caută să exprime prin el nu numai un caracter şi descifrarea exactă a unei stări psihologice, ci virtuft „totale", preocupîndu-se de dezvoltarea tuturor instrumentelor actorului Conştient că se poate lăsa furat de jocul periculos al ideilor în sine, e scrupulos şi veşnic neliniştit ; se frămîntă, se consulta, greşeşte, repara şi, ceea ce este principal şi deopotrivă de caracteristic colegilor din gene- raţia lui, e viu în scenă şi prezent în peisajul variât al regiei noastre contemporane M I CORNEL TODEÂ Născut în 1935 A absolvit I A T C „I L Caragiale" în 1958 Din spectacolele puse în scenă : Mielul turbat de Aurel Baranga (spectacol de absolvire, 1959) -, Secunda 58 de Dorel Dorian (Teatrul Na­ tional din Cluj, 1960) ; Poveste din Irkutsk de A Arbuzov (idem, 1961) ; Domnişoara Nastasia de G M Zamiiiescu ; Cred în tine de Korostîliov (Piatra-Neamţ, 1962) ; Febre de Horia Lovinescu (Teatml National „V Alecsandri" din Iaşi) ; Generalul şi nebunul de A Vagenstein (Piatra- Neamţ, 1962) -, Orfeu în infern de Tennessee Williams ; Noaptea e un sfetnic bun de Al Mirodan (idem, 1964) „Maeştrii umorului universal" (Mark Twain, O'Henry, Iii şi Petrov, St Leacock, Arreola, I L Cara­ giale) ; „Maeştrii genului scurt" (Cehov, Cervantes) -, piese : Sisif şi moartea de Robert Merle şi Vizită pe o mică planetă de Gore Vidal (studioul de televiziune) rintre regizorii tineri — e din ultima promoţie de regie —, Cornel Todea a avut un drum de afirmare mai dificil Cîteva din spectacolele sale au constituit prilejul unor dezbateri aprinse, cu pronunţat caracter critic (Secunda 58, Ge­ neralul şi nebunul) A existât o perioadă în care ideile regizorale se afirmau, în rea- lizările lui, fără sprijinul unei munci eficiente eu actorul Doua succese de ţinută, marcate eu spectacole de genuri diferite — Orieu în intern şi Noaptea e un sietnic bun —, au demonstrat recent maturizarea acestui talent Este de reţinut că aceste succese se inscriu pe linia unei colaborări de trei stagiuni eu echipa de tineri a tea- trului din Piatra-Neamţ şi că, iucrînd cinci spectacole cu această trupă, Todea a căpătat siguranţă în munca subtilă şi complexă de îndrumare a actorului Regizorul nu se afiliază nici unei tendinte extrémiste în arta spectacolului ; îl interesea7ă în aceeaşi măsură valorile de analiză psihologică în teatru şi forţa artis- tică a procedeelor de o expresivitate convenţională Considéra că munca regizorului trebuie să se sprijine întotdeauna pe dezvăluirea emotionantă a psihologiei perso- najelor — fireşte, realizată în diferite registre şi cu diferite partieuiarităţi, în funcţie de genul şi stilul piesei şi spectacolului Singura „teză" pe care o accepta, în ceea ce priveşte munca asupra spectacolului, este necesitatea de a se adresa violent spec- tatorului, de a-1 zgudui, de a-1 stăpîni integral în momentele principale aie piesei, prin forta emoţiei şi a ideii Deşi a pus în scenă cu vervă şi fantezie multe co- medii, montări ca Poveste din Irkutsk şi Orieu în infern par să demonstreze că adevărata lui vocatie este drama, prezentată spectalorilor nu doar ca o lectură sen- sibilă şi pătrunzătoare a unui text, ci ca moment tulburător de înfruntare a pasiu- nilor umane Este preocupat mai aies de transpunerea scenică a textelor contempo­ rane (dramaturgia universală a ultimelor trei decenii) ; nu pare să-şi fi descoperit, deocamdată, afinităţi cu repertoriul clasic A M N www cimec ro